### Resumé

Ifølge udlejningsaftalerne mellem Vejle Kommune og de almene boligforeninger gives hvert halve år en status over anvendelsen af udlejningsværktøjerne kombineret - og fleksibel udlejning.

Hermed følger orienteringen for tredje og fjerde kvartal 2024.

### Sagsfremstilling

Vejle Kommune har godkendt, at boligforeningen [adresse] og boligforeningen AAB Vejle kan anvende henholdsvis fleksibel udlejning og kombineret udlejning.

#### Udlejningsværktøjer - udlejning efter særlige kriterier

En boligforening kan anvende kombineret udlejning og fleksibel udlejning, når den fordeler ledige boliger. Begge udlejningsværktøjer kan medvirke til, at der kommer flere ressourcestærke beboere i et område.

![Faktaboks om kombineret udlejning](data:image/png;base64...)

![Faktaboks fleksibel udlejning](data:image/png;base64...)

#### Boligområder godkendt til udlejning efter særlige kriterier

Byrådet og Teknisk Udvalg har godkendt, at boligforeningen AAB Vejle anvender kombineret udlejning i [adresse]. Denne beslutning er senest forlænget af Teknisk Udvalg den 10. december 2024.

Teknisk Udvalg har ligeledes godkendt, at AAB Vejle anvender fleksibel udlejning i [adresse], [adresse] og [adresse]. Disse udlejningsaftaler er indgået løbende siden 2018.

Teknisk Udvalg har den 18. januar 2022 godkendt, at [adresse] anvender fleksibel udlejning i Moldeparken.

#### Opgørelsen for 2. halvår 2024 - fleksibel udlejning

[adresse] har oplyst, at fleksibel udlejning er anvendt ved udlejning af ét lejemål, ligesom det var tilfældet i 1. halvår 2024.

[adresse] har fremsendt følgende opgørelse over anvendelsen af fleksibel udlejning:

![Tabel, AAB´s opgørelse over fleksibel udlejning, 2. halvår 2024](data:image/png;base64...)

[adresse] har ved fremsendelse af opgørelsen oplyst, at der er sket et fald i udnyttelsesprocenten i de fleste afdelinger. Det vurderes overordnet, at dette skyldes en stigning i antallet af fraflytninger.

I afd. 29, [adresse] er der sket et fald i udnyttelsesprocenten fra 50 % i 1. halvår til 26,92 % i 2. halvår. Dette har sammenhæng med en stigning i antallet af flytninger fra 18 til 26. Henset til at antallet af ansøgere, der har fået en bolig på grund af fortrinsret, kun er faldet fra ni til syv, er anvendelsen af de fleksible udlejningskriterier dog fortsat vurderet acceptabelt.

I afd. 41, [adresse] er antallet af fraflytninger stort set uændret, samtidig med at der kun er fire ansøgere, der har gjort brug af fortrinsret, hvor det var syv ansøgere i 1. halvår. Det indebærer derfor et stort fald i udnyttelsesprocenten fra 35 % til 19,04 %.

I afd. 42, [adresse] er der derimod sket en mindre stigning i udnyttelsesprocenten fra 6,67 % i 1. halvår til 8,33 % i 2. halvår. Dette skyldes, at antallet af fraflytninger er reduceret fra 30 til 24. Dette resultat vurderes tilfredsstillende, hvilket skal ses i forhold til, at der ved de seneste opgørelser i både 2023 og 2. halvår 2024 var en negativ udvikling i udnyttelsesprocenten.

I samtlige afdelinger i [adresse] sker der generelt et fald i udnyttelsesprocenten.

I afd. 01, Den Gamle Gård skyldes dette alene en stigning i antallet af fraflytninger fra 18 i 1. halvår til 26 i 2. halvår, da antallet på fire ansøgere, der har gjort brug af fortrinsret, er uændret.

I afd. 08, George Schou er udnyttelsesprocenten faldet fra 22,22 % i 1. halvår til 0 % i 2. halvår. Der er sket en stigning i antallet af fraflytninger fra 16 i 1. halvår til 34 i 2. halvår, samtidig med at der ikke er nogen ansøgere, der har gjort brug af fortrinsret. AAB Vejle oplyser hertil, at stigningen i antallet af fraflytninger har sammenhæng med opstart af helhedsplanen, og at mange lejere ikke ønsker genhusning i forbindelse med renovering. I alt 10 af fraflytningerne var udlejning på tidsbegrænsede lejekontrakter på grund af helhedsplanen.

I afd. 12, Rubinparken er udnyttelsesprocenten uændret på 0 %, da det er en afdeling med få fraflytninger.

I afd. 15, Bitten Bach er der sket et fald i udnyttelsesprocenten fra 25 % i 1. halvår til 20 % i 2. halvår. AAB Vejle vurderer resultatet tilfredsstillende, idet der kun er sket et fald i antallet af fraflytninger fra 12 til 10, mens der kun er sket et fald i antallet af ansøgere med fortrinsret fra tre til to.

I afd. 44, Den Gamle Have er der sket et mindre fald i udnyttelsesprocenten fra 21,05 % i 1. halvår til 18,18 % i 2. halvår, hvilket AAB Vejle vurderer er tilfredsstillende. Det bemærkes hertil, at der var én ansøger, der gjorde brug af fortrinsret i 2. halvår, hvor det var to ansøgere i 1. halvår.

#### Opgørelsen for 2. halvår 2025 - kombineret udlejning

AAB Vejle har oplyst, at kombineret udlejning er anvendt i følgende omfang:

![Opgørelse, kombineret udlejning 2. halvår 2024](data:image/png;base64...)

Som det fremgår af tabellen blev i alt otte boligsøgende afvist i 2. halvår 2024. Ingen af de boligsøgende var omfattet af den kommunale anvisningspligt.

[adresse] andel af lejetabet udgør i alt 5.387 kr.

### Økonomi

I forbindelse med Byrådets behandling af sag, pkt. 50, den 27. februar 2019, blev der reserveret 200.000 kr. i Den Centrale Reservepulje til at dække omkostninger ved kombineret udlejning. Der henstår 123.700 kr. i puljen pr. 1. januar 2025.

Arbejdsmarkedsudvalget bliver tilsvarende orienteret om Kirsten Dam på deres møde den 6. februar 2025.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** orienteringen tages til efterretning, og

**at** orienteringen fremover gives en gang årligt.

### Beslutning

Godkendt, idet udvalget fremadrettet ønsker en årlig gennemgang af udviklingen på området.